“วิริยา” ชี้ SET วันนี้รีบาวด์ตามตลาดภูมิภาค แนะ “ซื้อสะสม” หุ้นพื้นฐานแกร่ง
"วิริยา" ชี้ SET วันนี้รีบาวด์ตามตลาดภูมิภาค แนะ "ซื้อสะสม" หุ้นพื้นฐานแกร่ง
13 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.58 น. อยู่ที่ 1,435.82 จุด บวก 23.97 จุด หรือ 1.70% สูงสุด 1,439.75 จุด ต่ำสุด 1,430.16 จุด มูลค่าการซื้อขาย 1.72 หมื่นล้านบาท
สำหรับหุ้นที่ดันดัชนี 10 อันดับแรกมีดังนี้

โดย นางสาววิริยา ลาภพรหมรัตน รองประธานเจ้าหน้าที่บริหาร บริษัทหลักทรัพย์ อาร์เอสบี (ประเทศไทย) จำกัด (มหาชน) เปิดเผยผ่านรายการ “ข่าวหุ้นเจาะตลาด ออนเรดิโอ” ทาง FM 98.5 MHz สถานีข่าวจริง สปริงเรดิโอ ช่วงเวลา 9.30-11.00 น. ว่า ดัชนีตลาดหุ้นไทยวันนี้รีบาวด์ตามตลาดภูมิภาค โดยได้รับปัจจัยบวกจากตลาดประเทศเป็นหลัก โดยคาดว่าในวันนี้ตลาดจะรีบาวด์กลับอยู่ที่ 1,440-1,450 จุด
ทั้งนี้ ฝ่ายวิเคราะห์ของอาร์เอชบี วิเคราะห์ตามปัจจัยพื้นฐานว่า ให้นักลงทุนเริ่มซื้อสะสมในเดือนนี้ ซึ่ง P/E ก่อนหน้านี้อยู่ที่ 17 เท่า แต่ P/E ณ ปัจจุบันอยู่ที่ 15 เท่า โดยประมาณ ส่วนในเรื่องของ dividend หุ้นที่น่าสนใจในปัจจัยพื้นฐาน คือ ธนาคารไทยพาณิชย์ จำกัด (มหาชน) หรือ SCB,กลุ่มพลังงาน และกลุ่ม ICT
ขณะเดียวกัน นางสาว วิริยา ระบุว่า “ดัชนีที่ 1,450-1,460 อาจมีการพักตัวและเหวี่ยงตัวลงมา โดยมองว่าดัชนีที่ 1,400 จุด เป็นโอกาสเข้าลงทุนของนักลงทุนระยะกลาง”
 
 
                    